กฎกระทรวงให้ใช้บังคับผังเมืองรวมชุมชนบ้านแพ้ว จังหวัดสมุทรสาคร (ฉบับที่ 2) พ.ศ. 2560
กฎกระทรวง
กฎกระทรวง
ให้ใช้บังคับผังเมืองรวมชุมชนบ้านแพ้ว
จังหวัดสมุทรสาคร (ฉบับที่ ๒)
พ.ศ. ๒๕๖๐[๑]
 

อาศัยอำนาจตามความในมาตรา
๕ แห่งพระราชบัญญัติการผังเมือง พ.ศ. ๒๕๑๘ และมาตรา ๒๖ วรรคหนึ่ง และมาตรา ๒๖/๑
แห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง
(ฉบับที่ ๔) พ.ศ. ๒๕๕๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ข้อ
๑ ให้ยกเลิกความในวรรคหนึ่งของข้อ ๑๐
แห่งกฎกระทรวงให้ใช้บังคับผังเมืองรวมชุมชนบ้านแพ้ว จังหวัดสมุทรสาคร พ.ศ.
๒๕๕๖ และให้ใช้ความต่อไปนี้แทน
ข้อ ๑๐ ที่ดินประเภทชนบทและเกษตรกรรม
ให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรม สถาบันราชการ
การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่น
ให้ใช้ได้ไม่เกินร้อยละห้าของที่ดินประเภทนี้ในแต่ละบริเวณ เว้นแต่ที่ดินในบริเวณหมายเลข
๔.๖ หมายเลข ๔.๗ หมายเลข ๔.๙ หมายเลข ๔.๑๑ หมายเลข
๔.๑๓ หมายเลข ๔.๑๘ หมายเลข ๔.๒๐ หมายเลข ๔.๒๔ หมายเลข ๔.๒๕ หมายเลข ๔.๒๗ หมายเลข ๔.๒๘ หมายเลข ๔.๒๙ หมายเลข ๔.๓๐ หมายเลข
๔.๓๓ หมายเลข ๔.๓๔ หมายเลข ๔.๓๗ และหมายเลข
๔.๔๑ ให้ใช้ประโยชน์ที่ดินเพื่อกิจการอื่นได้ไม่เกินร้อยละสิบของที่ดินประเภทนี้ในแต่ละบริเวณ
และหมายเลข ๔.๑๙ ภายในแนวเขตองค์การบริหารส่วนตำบลบ้านแพ้ว
ให้ใช้ประโยชน์ที่ดินเพื่อกิจการอื่นได้ไม่เกินร้อยละสิบของพื้นที่องค์การบริหารส่วนตำบลบ้านแพ้วที่อยู่ในบริเวณหมายเลข
๔.๑๙

ข้อ
๒ ให้ยกเลิกความในข้อ
๑๒ แห่งกฎกระทรวงให้ใช้บังคับผังเมืองรวมชุมชนบ้านแพ้ว จังหวัดสมุทรสาคร
พ.ศ. ๒๕๕๖ และให้ใช้ความต่อไปนี้แทน
ข้อ ๑๒ ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม
ให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการ การรักษาคุณภาพสิ่งแวดล้อม
การอยู่อาศัยเฉพาะโครงการรัฐเอื้อราษฎร์ หรือสาธารณประโยชน์เท่านั้น


ให้ไว้ ณ วันที่ ๓
กุมภาพันธ์ พ.ศ. ๒๕๖๐
พลเอก อนุพงษ์ เผ่าจินดา
รัฐมนตรีว่าการกระทรวงมหาดไทย
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมชุมชนบ้านแพ้ว
จังหวัดสมุทรสาคร พ.ศ. ๒๕๕๖ ในที่ดินประเภทชนบทและเกษตรกรรมให้สามารถใช้ประโยชน์ที่ดินเพื่อกิจการอื่นเพิ่มขึ้นในบางบริเวณ
และที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมให้สามารถใช้ประโยชน์ที่ดินเพื่อการอยู่อาศัยตามโครงการรัฐเอื้อราษฎร์ได้
จึงจำเป็นต้องออกกฎกระทรวงนี้







ชวัลพร/ปริยานุช/จัดทำ
๑๔ กุมภาพันธ์
๒๕๖๐





























[๑] ราชกิจจานุเบกษา
เล่ม ๑๓๔/ตอนที่ ๑๗ ก/หน้า ๑/๑๐ กุมภาพันธ์ ๒๕๖๐